[αρ]χοντος εν δελφοις κρατωνος γραμματευοντος [δ]ε των αμφικτιονων μνασιδαμου κορινθιου εδοξ[εν τωι] [κοι]νωι των αμφικτιονων των απο των αυτονομων εθνων και δημοκρατουμενων πολεων επειδη νικοστρατος αναξιππου θεσσαλος εγ λαρισσης αποσταλεις ιερομνημων παρα του κοινου των θετταλων εις τα πυθια τα επι νικοβουλου αρχοντος εν δελφοις την πασαν σπουδην εποιησατο μετα των αποσταλεντων ανδρων υπο του δημου του αθηναιων και των ιερομνημονων οπως αν αποκατασταθη το συνεδριον των αμφικτιονων εις το εξ αρχης κατα τα πατρια προεστη δε και του αγωνος και των θυσιων μετ αυτων οπως αν απο παντος του βελτιστου συντελεσθωσιν αιρεθεις δε και πρεσβευτης εις ρωμην υπο του κοινου των αμφικτιονων μετα μενεδημου του αθηναιου και προσελθων προς την συνκλητον και τους στρατηγους και δημαρχους και διαλεγεις περι ων ειχεν τας εντολας επετελεσεν παντα τα κοινη συμφερον[τα] τοις τε αμφικτιοσιν και τοις αλλοις ελλησιν τοις αιρουμενοις την ελευθεριαν και δημοκρατιαν παραπεμπομενος δε και εις την μεθοπωρινην πυλαιαν ιερομνημων την επι κρατωνος αρχοντος εν δελφοις και θυσας μετα των ιερομνημονων επανελθων μετ αυτων εις το ιερον και προσελθων προς το κοινον των δελφων διελεγη περι ων εχων τας εντολας επεπρεσβευκεν προς τε την συνκλητον των ρωμαιων και τους στρατηγους και δημαρχους και παρεκαλεσεν δελφους διατηρειν την ευνοιαν προς απαντας τους ελληνας και μηθεν αυτους υπεναντιον πραττειν τοις προτερον υπο των ελληνων εψηφισμενοις διατελειν δε και εν τοις λοιποις εν οις αν παρακαλωσιν αμφικτιονες εν απασιν αυτον παρασκευαζων εκτενη και φιλοτιμον εις το κοινη συμφερον ουτε κακοπαθιαν ουτε κινδυνον υποστελλομενος τον εσομενον υπο των επιβουλευοντων αυτωι -- οπως αν ουν ειδωσιν παντες οι ελληνες διοτι το κοινον των αμφι[κτιονων] επισταται χαριτας αξιας αποδιδοναι τοις εις [αυ]τους ευεργετουσι και τους αλλους ελληνας αγαθη τυχη δεδοχθαι τωι κοινωι των αμφικτιονων επαινεσαι νικοστρατον αναξιππου θεσσαλον εγ λαρισσης και στεφανωσαι αυτον τωι του θεου στεφανωι και εικονι χαλκη αρετης ενεκεν και ευεργεσιας ην εχων διατετελεκεν προς τε το κοινον των αμφικτιονων [και του]ς αλλους ελληνας και στησαι αυτου την εικονα εν τωι ιερωι του απολλωνος του πυθιου. αναγορευσαι δε τον στεφανον και την εικονα εν πυθιοις τοις πρωτοις εν τωι γυμνικωι αγωνι τους συνελθοντας ιερομνημονας αναγορευσαι δε και εν τοις ελευθεριοις εν τωι γυμνικωι αγωνι ον τιθεασι οι [θε]τταλοι.
Phokis — Delphi — 186 or 184 BC — SEG 37.393bis; BE 1970.314 — BE 1971.362; BE 1988.662
 186 or 184 BC 